b'\n_START_ARTICLE_\nArquesin taistelu\n_START_PARAGRAPH_\nArquesin taistelu oli Ranskan uskonsotien taistelu, joka k\xc3\xa4ytiin vuonna 1589 Arques-la-Bataillessa Pohjois-Ranskassa Henrik Navarralaisen ja Mayennen herttuan johtamien Katolisen liigan joukkojen v\xc3\xa4lill\xc3\xa4. Katolinen liiga yritti est\xc3\xa4\xc3\xa4 protestanttista Henriki\xc3\xa4 nousemasta Ranskan kuninkaaksi. Henrik oli linnoittautunut Arques-la-Bataillen linnaan, jonka vahvojen muurien v\xc3\xa4itettiin kest\xc3\xa4v\xc3\xa4n kaikki kanuunankuulat. My\xc3\xb6s s\xc3\xa4\xc3\xa4 suosi tulevaa kuningasta, joka lopulta voittikin taistelun. Lopullinen voitto kruunusta tuli kuitenkin vasta my\xc3\xb6hempien taistelujen my\xc3\xb6t\xc3\xa4, ja Henrik Navarralaisesta tuli Ranskan kuningas Henrik IV.'